ai4bharat/Pralekha huggingface dataset:
पंतप्रधान कार्यालय
भारत-बांगलादेश मैत्रीची 50 वर्षांपूर्वी मुहूर्तमेढ रोवली गेली त्याचे आम्ही संयुक्तपणे स्मरण करत हा दिवस साजरा करतो: पंतप्रधान
पंतप्रधान नरेंद्र मोदी यांनी सांगितले की भारत-बांगलादेश मैत्रीची 50 वर्षांपूर्वी मुहूर्तमेढ रोवली गेली, त्याचे आम्ही संयुक्तपणे स्मरण करतो आणि हा दिवस साजरा करतो.
आपल्या ट्विट संदेशात पंतप्रधान म्हणाले;
"आज भारत आणि बांगलादेश मैत्री दिवस साजरा करत आहेत. आम्ही आमच्या 50 वर्षांच्या मैत्रीचे स्मरण करत आहोत आणि हा दिवस साजरा करत आहोत. आमचे संबंध आणखी विस्तारण्यासाठी आणि अधिक दृढ करण्यासाठी मी पंतप्रधान शेख हसीना यांच्यासोबत काम करत राहण्यास उत्सुक आहे."
राष्ट्रपती कार्यालय
राष्ट्रपती रामनाथ कोविंद यांनी राष्ट्रीय कॉर्पोरेट सामाजिक दायित्व पुरस्कार प्रदान केले
नवी दिल्ली, 29 ऑक्टोबर 2019
राष्ट्रपती रामनाथ कोविंद यांनी आज नवी दिल्ली इथं राष्ट्रीय कॉर्पोरेट सामाजिक दायित्व पुरस्कार  प्रदान केले. कॉर्पोरेट सामाजिक दायित्व क्षेत्रामध्ये अनन्य साधारण योगदान दिल्याबद्दल त्याचे कौतुक म्हणून कॉर्पोरेट कार्य मंत्रालयाने राष्ट्रीय कॉर्पोरेट सामाजिक दायित्व पुरस्कार देण्याची योजना तयार केली आहे.
समाजातल्या गरजवंत लोकांपर्यंत कॉर्पोरेट क्षेत्राकडून आवश्यक ती मदत पोहोचत आहे, हे पाहून आपल्याला आनंद होत असल्याची भावना राष्ट्रपती कोविंद यांनी पुरस्कार प्रदान करताना व्यक्त केली. कॉर्पोरेट क्षेत्राने राष्ट्रीय लक्ष्य साध्य करण्यासाठी जे अमूल्य योगदान दिले आहे, त्याचेही त्यांनी कौतुक केले. तसेच कॉर्पोरेट क्षेत्राने दीर्घकाळ प्रभावशाली ठरतील अशा स्थायी योजना राबविल्याचे त्यांनी नमूद केले.
सरकार सामाजिक दायित्व आधिक कृतिशील बनवण्यासाठी त्याच्या स्वरूपाला नवे रूप देण्याविषयी कार्यरत असल्याचे राष्ट्रपतींनी सांगितले. सामाजिक सद्भावना वाढीसाठी ‘सीएसआर’ची व्याप्ती अधिक वाढवण्यावर भर देण्याविषयी त्यांनी आवाहन केले.
S.Thakur/S.Bedekar/P.Kor
(Visitor Counter : 58
युवा व्यवहार आणि क्रीडा मंत्रालय
युवा व्यवहार आणि क्रीडा मंत्रालयाने 2021 वर्षासाठी तेनझिंग नॉर्गे राष्ट्रीय साहसी पुरस्कारांची केली घोषणा
राष्ट्रपतींच्या हस्ते 30 नोव्हेंबर 2022 रोजी पुरस्कार प्रदान केले जाणार
नवी दिल्ली, 23 नोव्हेंबर 2022
ठळक वैशिष्ट्ये-
- पुरस्कार विजेत्यांना छोटी प्रतिमा , प्रमाणपत्रे आणि प्रत्येकी 15 लाख रूपये रोख रुपये मिळतील.
- समुद्र, वायू आणि भूभागावरील साहस आणि जीवनगौरव अशा चार श्रेणींमध्ये हा पुरस्कार दिला जाणार आहे.
केंद्र सरकारच्या युवा व्यवहार आणि क्रीडा मंत्रालयाने 2021 वर्षासाठी "तेनझिंग नॉर्गे राष्ट्रीय साहस पुरस्कार ' नावाने राष्ट्रीय साहस पुरस्कारांची घोषणा केली.
समुद्र, वायू आणि भूभागावरील साहस आणि जीवनगौरव अशा चार श्रेणींमध्ये हा पुरस्कार दिला जातो. या वर्षी सचिव  यांच्या अध्यक्षतेखाली राष्ट्रीय निवड समिती स्थापन करण्यात आली. या समितीत साहस क्षेत्रातील तज्ज्ञ सदस्य होते. समितीने केलेल्या शिफारशींच्या आधारे आणि योग्य छाननीनंतर, सरकारने पुढील व्यक्तींना पुरस्कार देण्याचा निर्णय घेतला आहे:
नयना धाकड यांना जमिनीवरील साहसासाठी , शुभम धनंजय वनमाळी यांना समुद्रातील साहसासाठी तर ग्रुप कॅप्टन कुंवर भवानी सिंह सम्याल यांना जीवनगौरव पुरस्कार देऊन गौरवण्यात येणार आहे.
|
|
S. No.
|
|
Name
|
|
Category
|
|
1.
|
|
Ms. Naina Dhakad
|
|
Land Adventure
|
|
2.
|
|
Shri Shubham Dhananjay Vanmali
|
|
Water Adventure
|
|
3.
|
|
Group Captain Kunwar Bhawani
Singh Samyal
|
|
Life Time Achievement
पुरस्कार विजेत्यांना 30 नोव्हेंबर 2022 रोजी राष्ट्रपती भवन येथे इतर क्रीडा पुरस्कार विजेत्यांसह राष्ट्रपतींच्या हस्ते पुरस्कार प्रदान केले जातील. पुरस्कार म्हणून विजेत्यांना छोटी प्रतिमा , प्रमाणपत्रे आणि प्रत्येकी 15 लाख रूपये रोख रुपये दिले जातील.
तेनझिंग नॉर्गे राष्ट्रीय साहस पुरस्कार दरवर्षी साहस क्षेत्रात उल्लेखनीय कामगिरी करणाऱ्यांचा गौरव म्हणून दिले जातात. तरुणांना सहनशीलता, जोखीम पत्करणे, सांघिक कार्य आणि आव्हानात्मक परिस्थितीत जलद, तत्परतेने प्रभावी प्रतिसाद देण्याची भावना विकसित करण्याच्या दृष्टीने प्रोत्साहित करण्यासाठी हे पुरस्कार दिले जातात.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 157
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
नवी दिल्ली 17 नोव्हेंबर 2021
देशव्यापी लसीकरण मोहिमेत आतापर्यंत कोविड प्रतिबंधक लसीच्या 113 कोटी 68 लाख मात्रा देण्यात आल्या आहेत.
भारतात सध्या 1,28,555कोविड सक्रीय रुग्ण, ही गेल्या 527 दिवसांतील सर्वात कमी रुग्णसंख्या
देशात सध्या कोविड सक्रीय असलेल्या रुग्णांची संख्या एकूण कोविड बाधित रुग्णसंख्येच्या 1% हून कमी, सध्या हे प्रमाण 0.37% इतके आहे. मार्च 2020 पासूनचे हे सर्वात कमी प्रमाण आहे
रोगमुक्ती दर सध्या 98.28% आहे;मार्च 2020 पासूनचा हा सर्वात उच्चांकी दर आहे
गेल्या 24 तासांत 12,134 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,38,73,890 झाली आहे
गेल्या 24 तासांत 10,197 नव्या कोरोना बाधितांची नोंद
दैनंदिन पॉझिटीव्हिटी दर  गेले 44 दिवस हा दर 2% हून कमी
साप्ताहिक पॉझिटीव्हिटी दर गेले 54 दिवस हा दर 2% हून कमी
देशात आतापर्यंत कोविड संसर्ग तपासणीच्या एकूण 62 कोटी 70 लाख चाचण्या करण्यात आल्या
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 13 ऑक्टोबर 2022
|
|
- 219.15 cr Total Vaccine doses  have been administered so far under Nationwide Vaccination Drive
- 5,69,709 doses administered in last 24 hours
- India's Active caseload currently stands at 26,509
- Active cases stand at 0.06%
- Recovery Rate currently at 98.76%
- 2,557 recoveries in the last 24 hours increases Total Recoveries to 4,40,65,963
- 2,786 new cases recorded in the last 24 hours
- Daily positivity rate 
- Weekly Positivity Rate 
- 89.78 cr Total Tests conducted so far; 2,57,965 tests conducted in the last 24 hours
#Unite2FightCorona #IndiaFightsCoron
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांची संख्या 219.15 कोटींवर  आहे. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 11 लाखांहून अधिक  किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड सक्रीय रुग्णसंख्या आता 26,509 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.06% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 2,557 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,40,65,963 झाली आहे.
गेल्या 24 तासांत, देशात नव्या 2,786 कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 2,57,965 चाचण्या करण्यात आल्या. देशात आतापर्यंत एकंदर 89 कोटी 78 लाखांहून अधिक  चाचण्या करण्यात आल्या आहेत.
देशात साप्ताहिक पॉझिटीव्हिटी दर सध्या 1.05% आहे
आणि दैनंदिन पॉझिटीव्हिटी दर 1.08% इतका नोंदला गेला आहे.
S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 91
पर्यटन मंत्रालय
‘ओदिशा-इंडियाज बेस्ट केप्ट सीक्रेट’ या शीर्षकाखाली पर्यटन मंत्रालयाने "देखो अपना देश" मालिकेअंतर्गत आयोजित केले 18 वे वेबिनार
नवी दिल्ली, 13 मे 2020
पर्यटन मंत्रालयाच्या देखो अपना देश वेबिनार मालिकेत 12 मे 2020 रोजी झालेल्या ‘ओदिशा-इंडियाज बेस्ट केप्ट सीक्रेट’ या भागात सहभागींना ओदिशाचा आभासी प्रवास घडविण्यात आला. देखो अपना देश वेबिनार मालिकेचा हा 18 वा भाग होता.
ओदिशा सरकारच्या पर्यटन विभागाचे सचिव विशाल देव,यांनी प्रास्ताविकात ओदिशा राज्याचा थोडक्यात परिचय देऊन ओदिशाची प्राचीन सभ्यता, कलिंगा स्थापत्य शैलीची प्रसिद्ध मंदिरे, लांब किनारपट्टी, सुंदर समुद्रकिनारे, कला आणि हस्तकला, संस्कृती, ओडिसी, गोटीपुआ, यासारखी लोकप्रिय नृत्य, जंगले इत्यादी पर्यटकांना आकर्षित करणाऱ्या प्रमुख मुद्द्यांवर प्रकाश टाकला. पर्यावरणपूरक पर्यटन स्थळांच्या प्रचारात राज्य सरकारने राबविलेल्या उपक्रमाची माहितीही त्यांनी दिली.
पर्यटन मंत्रालयाच्या वेबिनार मालिकेच्या 18 व्या सत्राचे सूत्रसंचालक ट्रॅव्हल लिंक प्रा. लिमिटेडचे व्यवस्थापकीय संचालक बेंजामिन सायमन आणि विरासत ई हिंदचे सह-संस्थापक जीतू मिश्रा, यांनी ओदि शातील प्राचीन अवशेष आणि पौराणिक मंदिरे,स्थानिक जमाती आणि परंपरा, बौद्ध वारसा, शाही वारसा, ओसाड प्रदेश, साहसी उपक्रम, समुद्र किनारे, संस्कृती, हस्तकला, जत्रा आणि उत्सव इत्यादी वैशिष्ट्ये उलगडून दाखविली.
भितरकनिका अभयारण्य, उदयपूर सागरी किनारा, मंगलाजोडी वेटलँड, सातपाडा, इरावाडी डॉल्फिन्ससाठी अनोखा चिलीका तलाव, सिल्लीपाल अभयारण्य, देबरीगड अभयारण्य, हिराकुड जलाशय, धबधबा, सायलेंट दरी-घाट, दरिंगाबाडी निसर्ग शिबीर, महानदी घाट, भेतनोई, समुद्र किनारे, आदिवासी वारसा, कला व हस्तकला, वस्त्रोद्योग, नृत्य प्रकार, उत्सव, पाककृती इत्यादी गोष्टी आभासी प्रवासातून दाखविण्यात आल्या.
कमी ज्ञात किंवा अज्ञात अशा भारताच्या विविध पर्यटन स्थळांविषयी जागरूकता निर्माण करणे आणि त्याचा प्रसार करणे हा पर्यटन मंत्रालयाच्या वेबिनार मालिकेचा उद्देश आहे.
ज्यांना हे वेबिनार बघता आले नाही त्यांच्यासाठी ही सत्रे आता https://www.youtube.com/channel/UCbzIbBmMvtvH7d6Zo_ZEHDA/featured या लिंकवर आणि भारत सरकारच्या पर्यटन मंत्रालयाच्या सर्व सोशल मीडिया हँडलवर उपलब्ध आहेत.
गुरुवार 14 मे 2020 रोजी सकाळी 11.00 वाजता वेबिनारच्या पुढील भागाचे शीर्षक आहे, म्हैसूर : कर्नाटकातील हस्तकला आणि वेबिनारमध्ये सहभागी होण्यासाठी https://bit.ly/MysuruDAD वर नोंदणी करू शकता.M.Jaitly/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 201
विज्ञान आणि तंत्रज्ञान मंत्रालय
कोविड – 19 चा प्रादुर्भाव होऊ नये, यासाठी खबरदारीचा उपाय म्हणून आसाममधील ग्रामीण महिलांनी केली हँन्ड सॅनिटायझर, होममेड मास्कची निर्मिती
नवी दिल्ली, 13 एप्रिल 2020
विज्ञान आणि तंत्रज्ञान विभागाच्या SEED शाखेच्या साहाय्याने सीएसआयआर तसेच नॉर्थ ईस्ट इन्स्टीट्यूट ऑफ सायन्स अँड टेक्नॉलॉजी, जोरहाट अंतर्गत रूरल विमेन टेक्नॉलॉजी पार्क तथा आरडब्ल्यूटीपी तर्फे ग्रामीण भागातील महिलांना हँन्ड सॅनिटायझर, होममेड मास्क तसेच जंतुनाशक द्रावण तयार करण्याचे प्रशिक्षण देण्यात आले. परिसरातील ग्रामीण भागात कोविड-19 चा प्रादुर्भाव होऊ नये, यासाठी खबरदारीचा उपाय म्हणून, ही उत्पादने तयार करणाऱ्यांचे कुटुंबिय आणि गरीब लोकांना, या उत्पादनांचे मोफत वाटप करण्यात आले.
"कोविड-19 सारख्या आव्हानाचा मुकाबला करताना समाजाचा ठाम सहभाग आणि सहाय्य आवश्यक असते. आजच्या परिस्थितीत जनजागृती निर्माण करण्यासाठी, संबंधित उपाययोजनांबद्दल माहिती देण्यासाठी तसेच मास्क आणि जंतुनाशके अशा बाबींची निर्मिती आणि वितरणासाठी स्वयंसहायता गट आणि समर्पित समाजसेवी संस्थांची भूमिका महत्वाची आहे," असे मत विज्ञान आणि तंत्रज्ञान विभागाचे सचिव, प्राध्यापक आशुतोष शर्मा यांनी व्यक्त केले.
जोरहाट येथील आरडब्ल्यूटीपी ने या क्षेत्रातील ग्रामीण महिलांना ‘गमोछा’  पासून होममेड मास्क तयार करण्याचे प्रशिक्षण दिले. या मास्कची रचना निश्चित करण्यात आली, सुमारे 150 गमोछांची खरेदी करण्यात आली आणि २ शिवणयंत्रे उपलब्ध करून देण्यात आली. 
प्रत्येक महिलेला प्रत्येक मास्क तयार करण्यासाठी 15 रूपये दिले जातील, असे ठरले. त्याव्यतिरिक्त 200 लिटर जंतुनाशक द्रावण तयार करण्यात आले. त्यासाठी डेटॉल, इथेनॉल, ग्लिसरीन आणि तेल असा कच्चा माल वापरला गेला. हे जंतुनाशक कुटुंबाच्या सदस्यांना तसेच जवळपासच्या गावातील गरीब लोकांना मोफत प्रदान केले जाणार आहे.
24 मार्च रोजी लॉक डाऊन घोषित होण्यापूर्वी आरडब्ल्यूटीपी तर्फे या महिलांना प्रशिक्षण देण्यात आले. त्यात सहभागी महिलांनी 50 लिटर हॅन्ड सॅनिटायझर आणि 160 लिटर जंतुनाशक द्रावण तयार केले, जे सहभागी झालेल्या 60 महिला आणि त्यांच्या कुटुंबियांना वितरित करण्यात आले. कोरोना व्हायरसबाबत माहिती देण्यासाठी तसेच सद्यस्थितीत खबरदारी घेण्यासाठी आसामी भाषेत ‘कोविड – 19 : करा आणि करू नका’ असे सांगणारे फलक आणि पत्रकेही आरडब्ल्यूटीपी तर्फे तयार करण्यात आली आहेत.
[अधिक तपशिलांसाठी:
श्री. जतीन कलीता, प्रधान वैज्ञानिक, सीएसआयआर-एनईआयएसटी, जोरहाट, ई-मेल kalitajk74[at]gmail[dot]com,
मोबाईल: +91-9435557824
डॉ. इंदू पुरी, वैज्ञानिक ‘एफ’, वितंवि, indub.puri[at]nic[dot]in, मोबाईल: 9810557964]
B.Gokhale/M.Pange/D.Rane
(
कौशल्य विकास आणि उद्यमशीलता मंत्रालय
कोविड 19 आघाडीवरील कर्मचाऱ्यांसाठी आवश्यकतेनुसार अल्पावधीचे अभ्यासक्रम
कौशल्य विकास आणि उद्यमशीलता मंत्रालयाने पंतप्रधान कौशल्य विकास योजना या 18/06/2021 रोजी सुरू झालेल्या योजनेच्या मुख्य उद्देशाला अनुसरून आरोग्य क्षेत्राशी संबंधित सहा रोजगार प्रकारातील कामे करणाऱ्या एक लाख कोविड योद्ध्यांना तसेच 28,00 वाहनचालकांना द्रवरूप औषधी ऑक्सीजनच्या वाहतुकीसाठी प्रशिक्षण देण्याच्या उद्देशाने कोविड आघाडीवरील आरोग्य कर्मचाऱ्यांसाठी आवश्यकतेनुसार कमी कालावधीचे कौशल्य विकास अभ्यासक्रम जारी केले आहेत.
कुशल आरोग्य कर्मचाऱ्यांची वाढती मागणी पूर्ण करणे तसेच आरोग्य क्षेत्रातील व्यवसायिकांवरील ओझे कमी करणे आणि देशात त्वरित उपयोगात येऊ शकणारी आरोग्य यंत्रणा उभारणे ही या अभ्यासक्रमाची उद्दिष्टे आहेत.
या आवश्यकतेनुसारच्या अल्प कालावधीतील अभ्यासक्रमांमुळे तरुणांना कौशल्याधारित प्रशिक्षण विनामूल्य घेता येईल आणि रोजगारासाठी आवश्यक ते प्रमाणपत्र व संधी मिळेल. या अभ्यासक्रमांमध्ये सहा आरोग्य क्षेत्राशी संबंधित रोजगार प्रकारातील प्रशिक्षण मिळेल. मूलभूत वैद्यकीय सहाय्य, घरच्या घरी पुरवता येणारे वैद्यकीय सहाय्य, ॲडव्हान्स केअर सपोर्ट आणि वैद्यकीय उपकरणे वापरण्यासाठी सहाय्य असे हे सहा प्रकार आहेत. 144 तास ते 312 तास असा या अभ्यासक्रमांचा कालावधी असेल.
प्राथमिक कौशल्य शिकण्यासाठी 21 दिवसांचा माहिती आधारित क्लासरूम प्रशिक्षण दिले जाईल त्यानंतर साधारणतः 90 दिवसांचे ऑन जॉब प्रशिक्षण दिले जाईल. आरोग्य केंद्रे, रुग्णालये, निदान केंद्रे, नमुना जमा केंद्रे अशा ठिकाणी हे ऑन जॉब प्रशिक्षण असेल.
कौशल्य विकासासाठी वरील सहाही क्षेत्रात एक आठवड्याचा जोड-अभ्यासक्रम असेल.
द्रवरूप वैद्यकीय वापरासाठीच्या ऑक्सिजनची हाताळणी आणि वाहतूक यासाठी वाहन चालकांना दिल्या जाणाऱ्या प्रशिक्षणाचा कालावधी 217 तास किंवा सत्तावीस दिवस असा आहे. अवजड वाहने चालवण्याचा परवाना असलेल्या वाहन चालकांना घातक रसायने तसेच वैद्यकीय वापरासाठीच्या द्रवरूप ऑक्सिजनच्या वाहतुकीसाठी विशेष प्रशिक्षण दिले जाईल. याशिवाय वैद्यकीय वापरासाठीच्या द्रवरूप ऑक्सिजनची वाहतूक करताना सावधानतेने गाडी चालवण्यावर लक्ष केंद्रित करण्याचे प्रशिक्षण दिले जाईल.
या आवश्यकतेनुसारच्या कमी कालावधीतील अभ्यासक्रमांसाठी रु. 276 कोटी खर्च अपेक्षित आहे. रुग्णालये, वैद्यकीय महाविद्यालये, छोटी रुग्णालये, निदान केंद्रे या सगळ्यांचा अंतर्भाव करून हा कार्यक्रम यशस्वी करण्यासाठी मंत्रालय प्रयत्न करेल.
कौशल्य विकास आणि उद्यमशीलता मंत्रालयाचे केंद्रीय मंत्री धर्मेंद्र प्रधान यांनी राज्यसभेत एका लेखी उत्तरात ही माहिती दिली.
रस्ते वाहतूक आणि महामार्ग मंत्रालय
पंतप्रधानांच्या हस्ते उद्या तामिळनाडूत 5 हजार 10 कोटी रुपयांच्या महामार्ग प्रकल्पांचे उद्घाटन आणि पायाभरणी
(नवी दिल्ली, 5 मार्च 2019
पंतप्रधान नरेंद्र मोदी यांच्या हस्ते उद्या तामिळनाडूत 5 हजार 10 कोटी रुपयांच्या 5 राष्ट्रीय महामार्ग प्रकल्पांचे लोकार्पण तसेच पायाभरणी समारंभ होणार आहे.
वेल्लोर, थिरुवनलाई आणि विल्लूपुरम जिल्ह्यातील राष्ट्रीय महामार्ग क्रमांक 38 वरील 112 कि.मी. लांबीच्या मार्गाचा दुपदरीकरण प्रकल्प तसेच तिरुपूर जिल्ह्यातील राष्ट्रीय महामार्ग 381 वरील मार्गाचे चौपदरीकरण प्रकल्प राष्ट्राला अर्पण करतील.
पंतप्रधानांच्या हस्ते राष्ट्रीय महामार्ग क्र. 36 वरील विक्रावडी-सेमीयाथोप-चोलापूरम-तंजावूर भागातील 116.5 कि.मी. लांबीच्या मार्गाच्या चौपदरीकरणाचे भूमिपूजनही होणार आहे. राष्ट्रीय महामार्ग क्रमांक 48 वरील कांचीपूरम आणि वेल्लोर जिल्ह्यातील 36 कि.मी. मार्गाचे सहा मार्गिकाकरण तसेच वेल्लोर जिल्ह्यातील राष्ट्रीय महामार्ग क्रमांक 75 वरील गुडीयानायन आणि वेल्लोर वळणरस्त्याचेही भूमिपूजन होणार आहे.
N.Sapre/J.Patankar/P.Kor
माहिती आणि प्रसारण मंत्रालय
शिकागो येथील जागतिक धर्मपरिषदेतील स्वामी विवेकानंद यांच्या ऐतिहासिक भाषणावर अनुराग ठाकूर यांचे जेएनयूमधील कार्यक्रमात संबोधन
केंद्रीय माहिती आणि प्रसारण आणि युवक व्यवहार आणि क्रीडा मंत्री अनुराग ठाकूर यांनी 128 वर्षांपूर्वी झालेल्या शिकागो येथील जागतिक धर्म परिषदेतील स्वामी विवेकानंद यांच्या ऐतिहासिक भाषणावर आज जेएनयूमधील कार्यक्रमात आभासी पद्धतीने आपले विचार व्यक्त केले.
ते म्हणाले, ``शिकागो मधील जागतिक धर्म परिषदेत 1893 मध्ये स्वामी विवेकानंद यांनी केलेल्या ऐतिहासिक भाषणाचे 128 वे वर्ष सुरू असताना, त्यानिमित्त आपल्याला संबोधित करण्यास मला आमंत्रित केल्याबद्दल मी माझा सन्मान समजतो. त्यांच्या भाषणाने संपूर्ण जगाला स्तंभित केले होते. अगदी आजही ते आतापर्यंतच्या सर्वांत शक्तिशाली आणि संस्मरणीय भाषणांपैकी एक आहे. त्यांचे मर्मभेदक आणि विचार करायला भाग पाडणारे ते भाषण म्हणजे एक अतुलनीय आणि अविस्मरणीय आवाहन होते.``
मंत्री पुढे म्हणाले की, ``आपण आपल्या वारशाचा अभिमान बाळगणारे आणि भविष्याचा वेध घेणारे राष्ट्र आहोत. आपण एक असे राष्ट्र आहोत, जे नवीन कल्पनांना महत्त्व देतात आणि नव भारताच्या उभारणीसाठी नवकल्पनांवर भर देतात. आपण असे एक राष्ट्र आहोत, जे अध्यात्मिकतेच्या उपचार शक्तीवर तसेच जगाला एका उत्तम उंचीवर नेण्यासाठी सॉफ्टवेअरच्या परिवर्तन शक्तीवर देखील विश्वास ठेवतो !``
ते पुढे म्हणाले की, ``सबका साथ, सबका विकास, सबका विश्वास आणि सबका प्रयास ही पंतप्रधान नरेंद्र मोदी यांची दूरदृष्टी आणि मंत्र, हा स्वामी विवेकानंदजींच्या विचारांना मूर्त रूप आणि मोजक्या शब्दांत स्पष्ट करतात.``
ठाकूर म्हणाले, `` पूर्व आणि पश्चिम यामध्ये प्रथमच आध्यात्मिक आधारावर संवाद स्थापित करण्याचा मार्ग मोकळा झाला. त्यांच्या भाषणाच्या माध्यमातून, त्यांनी जगाला आपल्या प्राचीन सभ्यता आणि संस्कृतीची ओळख करून दिली. त्यांच्या शब्दांनी अनेकांना जागृत केले आणि अनेकांना आपली राष्ट्रीय ओळख निर्माण करण्यासाठी प्रेरित केले.``
आरोग्य आणि कुटुंब कल्याण मंत्रालय
कोविड-19 अद्ययावत माहिती
नवी दिल्ली, 13 जानेवारी 2023
राष्ट्रव्यापी लसीकरण मोहिमेअंतर्गत आतापर्यंत लसींच्या एकूण 220.16 कोटी मात्रा (95.14 कोटी दुसरी मात्रा आणि 22.45 कोटी वर्धक मात्रा देण्यात आल्या आहेत.
गेल्या 24 तासांत 45,597 मात्रा देण्यात आल्या आहेत
भारतातील उपचाराधीन रुग्णांची संख्या सध्या 2,257 इतकी आहे
उपचाराधीन रुग्णांचे प्रमाण एकूण संख्येच्या 0.01% आहे.
रुग्ण बरे होण्याचा दर सध्या 98.8% आहे
गेल्या 24 तासात 224 रुग्ण बरे झाले त्यामुळे बरे झालेल्या एकूण रुग्णांची संख्या 4,41,47,775 वर पोचली आहे.
गेल्या 24 तासात 174 नवीन रुग्णांची नोंद झाली आहे
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 91.29 कोटी चाचण्या करण्यात आल्या; गेल्या 24 तासात 1,80,926 चाचण्या करण्यात आल्याS.Patil/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
दूरसंचार आणि माहिती तंत्रज्ञान मंत्रालय
भारत-आसियान डिजिटल कार्य नियोजन 2022 ला दुस-या आसियान डिजिटल मंत्रिस्तरीय  बैठकीमध्ये मान्यता
‘आयसीटी’व्दारे जनता आणि राज्यांमधील संबंध वाढवून लोकशाही यंत्रणा आणि संस्था बळकट होण्यासाठी मदत: देवूसिंह चौहान
दुस-या आसियान डिजिटल मंत्रिस्तरीय बैठकीचे काल आभासी स्वरूपामध्ये आयोजन करण्यात आले होते. या बैठकीमध्ये भारताच्यावतीने दळणवळण राज्यमंत्री देवूसिंह चौहान आणि म्यानमारचे परिवहन आणि दळणवळण मंत्री अॅडमिरल टिन आँग सॅन यांनी सह-अध्यक्षपद भूषविले.
आसियान म्हणजेच दक्षिण-पूर्व आशियाई राष्ट्रांच्या संघटनेची ही 10 वी वार्षिक बैठक काल झाली. यामध्ये ब्रुनेई, कंबोडिया, इंडोनेशिया, लाओस, मलेशिया, म्यानमार, फिलीपाईन्स, सिंगापूर, थायलंड आणि व्हिएतनाम यांच्याबरोबरच संवाद भागीदार देश म्हणजे- ऑस्ट्रेलिया, कॅनडा, चीन, ,ईयू, भारत, जपान, कोरिया, न्यूझीलंड, रशिया, यू.के. आणि यू.एस यांचा समावेश या बैठकीत करण्यात आला होता. एकात्मतेच्या हेतूने क्षेत्रिय डिजिटल सहकार्य अधिक सुदृढ करण्यासाठी या बैठकीमध्ये विविध गोष्टींवर चर्चा करण्यात आली.
डिजिटल मंत्र्यांच्या बैठकीमध्ये बोलताना भारताचे मंत्री देवूसिंह चौहान यांनी ‘आयसीटी’ म्हणजेच माहिती आणि तंत्रज्ञानाव्दारे नागरिक आणि राज्ये- देश यांच्यामध्ये संबंध अधिक वाढून लोकशाही यंत्रणा अधिक बळकट होते, असे नमूद केले. ते पुढे म्हणाले की, माहिती आणि तंत्रज्ञानाचा उपयोग मुक्त भाषण, मानवी हक्क आणि माहितीच्या मुक्त प्रवाहाला प्रोत्साहन देण्यासाठी होतो. त्याचबरोबर निर्णय प्रक्रियेमध्ये सहभागी होण्यासाठी नागरिकांना अधिक संधी उपलब्ध होतात. तसेच ग्रामीण भागामध्ये वास्तव्य करणा-या लोकांच्या जीवनामध्ये परिवर्तन घडवून आणण्याची क्षमता या तंत्रज्ञानामध्ये आहे.
देशाच्या विकासासाठी विविध तंत्रज्ञान-आधारित पर्यायांचा विचार-वापर करण्यासाठी आपले पंतप्रधान नरेंद्र मोदी यांनी दर्शविलेल्या दूरदृष्टीचा उल्लेख यावेळी मंत्री देवूसिंह चौहान यांनी केला. ते म्हणाले, कोविड-19 महामारी म्हणजे फक्त सार्वजनिक आरोग्य व्यवस्थेपुढे निर्माण झालेले एक आव्हान नाही, तर देशाच्या आणि सामाजिक व्यवस्थेला हलवून टाकणारी आपत्ती आहे. अशा परिस्थितीमध्ये सार्वजनिक जीवनाच्या विविध क्षेत्रांमध्ये महामारीचा प्रभाव कमी करण्यासाठी माहिती आणि दूरसंचार तंत्रज्ञान  अतिशय शक्तिशाली साधन म्हणून उदयास आले आहे. आणि हे साधन जागतिक अर्थ व्यवस्थाचा पाया बनले आहे.
या मंत्रिस्तरीय बैठकीमध्ये भारत-आसियान डिजिटल कार्य नियोजन 2022 ला मान्यता देण्यात आली. यामध्ये बनावट आणि चोरलेल्या मोबाईल संचांचा वापर रोखण्यासाठी कार्यप्रणाली तयार करणे. देशव्यापी सार्वजनिक इंटरनेटसाठी, वायफाय वापरासाठी नेटवर्क इंटरफेस तयार करणे, या क्षेत्रातल्या ज्ञानाची देवाणघेवाण करण्याबरोबरच क्षमता वृद्धी करणे, यांचा समावेश आहे. इंटरनेट ऑफ थिंग्स , 5 जी, अत्याधुनिक उपग्रह दळणवळण, सायबर न्याय वैद्यक तपासणी इत्यादी माहिती आणि दळणवळण तंत्रज्ञानाशी संबंधित प्रकल्प प्रस्तावित आहेत. यामुळे दोन्ही देशांना लाभ होऊ शकणार आहे. तसेच भारत आणि आसियान यांच्यामधील सहकार्य अधिक मजबूत होणार आहे.
माहिती आणि प्रसारण मंत्रालय
हिलिंग ईज ब्युटीफुल : जून चित्रपटाचे दिग्दर्शक
“मदत शोधा, अपराधीपणा बाजूला सारा आणि बरे होण्याची प्रक्रिया सुरु होऊ द्या”
पणजी, 20 जानेवारी 2021
“हिलिंग ईज ब्युटीफुल. जर तुमच्या मनाचा एखादा कोपरा खचलेला असेल, एखादा असा भाग आहे जो बरा झाला पाहिजे तर ती प्रक्रिया सुरु होईल. मोकळे व्हा आणि संभाषण करा. आम्ही आमच्या चित्रपटाच्या माध्यमातून प्रेक्षकांना हेच दाखवू इच्छितो.” गोवा येथे आयोजित 51 व्या भारतीय चित्रपट महोत्सवात भारतीय पॅनोरामा विभागात प्रदर्शित केलेल्या जून या मराठी चित्रपटाचे दिग्दर्शक सुहृद गोडबोले आणि वैभव खिस्ती यांनी हा संदेश दिला आहे. आज, 20 जानेवारी 2021 रोजी आयोजित पत्रकार परिषदेत ते बोलत होते.
संभाषणांच्या आवश्यकतेविषयी बोलताना, दिग्दर्शक गोडबोले म्हणाले: “दोन व्यक्तींमधील संपर्क असणे आवश्यक आहे. आमचा चित्रपट पुन्हा संभाषण करणाऱ्या लोकांबद्दल भाष्य करतो. बऱ्याचदा आपल्याला कोणाशी बोलायचे, आपल्या भावना कोणासोबत सामायिक करायचे हे माहित नसते. आजच्या या युगात प्रत्येक व्यक्ती हे एक बेट झाले आहे, आपल्या सर्वांनाच आपल्या आयुष्यात कोणाचीतरी आवश्यकता आहे. आजची पिढी आणि परीस्थीतीशी साधर्म्य दाखवणाऱ्या चित्रपटाची निर्मिती करण्याचा आमचा हा प्रयत्न आहे.”
‘हिलिंग इज ब्युटीफुल’ या चित्रपटाच्या टॅगलाईन विषयी गोडबोले म्हणाले की, यामध्ये बरेच दृष्टीकोन आहेत. “आम्हाला मदत आणि उपचार शोधण्याची गरज आहे, बर्याचदा आपण स्वतःच्याच प्रेमात आणि विध्वंसात हरवून जातो. आपण आपल्यातील अपराधी भावना दूर करण्यास आणि आपल्या आतील राक्षसाचा अंत करून बरे होण्याची प्रक्रिया सुरु करण्यास कधीच घाबरू नये. यामुळे तुम्हाला बरे वाटेल. परंतु आपणास ही प्रक्रिया सुरु व्हावी द्यावी लागेल. ”
चित्रपटाचे दुसरे दिग्दर्शक वैभव खिस्ती म्हणाले: “जूनमध्ये आम्ही अनेक विषयावर भाष्य करण्याचा प्रयत्न केला आहे. चित्रपटाच्या माध्यमातून बऱ्याच गोष्टी सांगायच्या आहेत. ”
प्रसारमाध्यमांशी संवाद साधताना मुख्य अभिनेता सिद्धार्थ मेनन म्हणाले, "प्रत्येक सेकंद आनंद देणारा आहे आणि आव्हानात्मक भूमिका करायला मला आवडते.M.Chopade/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
भारतीय स्पर्धा आयोग
भारतीय स्पर्धा आयोगाने आयआरबी इन्फ्रास्ट्रक्चर डेव्हलपर्स या कंपनीतील 16.94% समभाग भांडवल निधीचे अधिग्रहण करण्यास ब्रिकलेयर्स इन्व्हेस्टमेंट कंपनीला दिली परवानगी
नवी दिल्ली, 21 डिसेंबर 2021
सीसीआय अर्थात भारतीय स्पर्धा आयोगाने स्पर्धा कायदा 2002 मधील कलम 31 अंतर्गत आयआरबी इन्फ्रास्ट्रक्चर डेव्हलपर्स या  कंपनीतील 16.94% समभाग निधीचे अधिग्रहण करण्यास ब्रिकलेयर्स इन्व्हेस्टमेंट या कंपनीला परवानगी दिली आहे.
प्रस्तावित व्यवहार खासगी तत्वावर प्राधान्याने जारी केलेल्या नव्या समभागांच्या विक्रीच्या माध्यमातून लक्ष्य कंपनीचे 16.94 % पर्यंत भाग भांडवल अधिग्रहित करण्यासाठी जीआयसी इन्व्हेस्टर या कंपनीच्या प्रस्तावाला अनुसरून आहे.
प्रस्तावित व्यवहार अधिग्रहण स्वरूपाचा असून तो भारतीय स्पर्धा कायदा 2002 च्या कलम 5 च्या अंतर्गत येतो.
जीआयसी इन्व्हेस्टर
जीआयसी इन्व्हेस्टर ही थेट परदेशी गुंतवणूक करणारी, जीआयसी इन्फ्रा होल्डिंग्स मर्या.  या कंपनीच्या संपूर्ण मालकीची उपकंपनी आहे जी स्वतःच जीआयसी  मर्या. या खासगी कंपनीची उपकंपनी आहे. जीआयसी इन्व्हेस्टर कंपनीची स्थापना 22 मे 2019 मध्ये झाली असून ती जीआयसी स्पेशल इन्व्हेस्टमेंट मर्या. या खासगी कंपनीच्या तर्फे व्यवस्थापित गुंतवणूक विषयक कंपन्यांच्या गटाचा भाग आहे.
लक्ष्य  कंपनी
लक्ष्य कंपनी भारतात 1998 साली स्थापन झालेली सार्वजनिक कंपनी असून ती आयडियल रोड बिल्डर्स या गटातील एक कंपनी आहे. ही कंपनी अभियांत्रिकी, खरेदी आणि बांधकाम कंत्राटे यांच्याशी संबंधित बांधकाम क्षेत्रातील कंपनी असून ती रस्ते आणि महामार्गांचे बांधकाम, परिचालन आणि देखभाल सेवांच्या क्षेत्रात कार्यरत आहे.
लक्ष्य कंपनीला पवन उर्जा वापरातून उर्जा निर्मिती, स्थावर मालमत्ताविषयक सेवा तसेच विमानतळांचा विकास आणि परिचालन यामध्ये देखील स्वारस्य आहे.
भारतीय स्पर्धा आयोगाच्या आदेशाचे तपशील लवकरच जाहीर करण्यात येतील.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
सामाजिक न्याय आणि सबलीकरण मंत्रालय
अपंगत्वावर केंद्रीय सल्लागार मंडळाची तिसरी बैठक
नवी दिल्ली, 19 सप्टेंबर 2019
केंद्रीय सामाजिक न्याय आणि सक्षमीकरण मंत्री थावरचंद गेहलोत यांच्या अध्यक्षतेखाली आज अपंगत्वावर केंद्रीय सल्लागार मंडळाची तिसरी बैठक आज झाली.
दिव्यांग व्यक्तींचे अधिकार कायदा 2016 ची अंमलबजावणी सुगम्य भारत अभियान, दिव्यांगांसाठी विशेष ओळखपत्र यासारख्या महत्वाच्या मुद्यांवर यावेळी चर्चा झाली.
दिव्यांग व्यक्तींचे अधिकार कायदा 2016 अंतर्गत राज्ये/केंद्रशासित प्रदेशांना नियम अधिसूचित करण्याचे आणि लवकरात लवकर राज्य सल्लागार मंडळे स्थापन करण्याचे आवाहन यावेळी करण्यात आले.
B.Gokhale/S.Kakade/D.Rane
(Visitor Counter : 65